கேள்வி: கை வெப்பமூட்டி பற்றி தகவல் சொல்.
பதில்: File:Pocket_body_warmer.jpg கை வெப்பமூட்டி ''(Hand Warmer)'' என்பது குளிரான சூழலில் கைகளை கதகதப்பாக வைத்திருக்க பயன்படுத்தப்படும் ஒரு சிறிய சாதனமாகும். இவை பொதுவாக வெளிப்புற விளையாட்டு நடவடிக்கைகள், கடினமான உடல் உழைப்பு அல்லது வீடற்றவர்கள் போன்ற பலதரப்பட்ட பயன்பாடுகளுக்காக உலகம் முழுவதும் பயன்படுத்தப்படுகின்றன. இவற்றில் பல வகைகள் உள்ளன ஒவ்வொன்றும் வெப்பத்தை உருவாக்க வெவ்வேறு வேதியியல் அல்லது இயற்பியல் கொள்கைகளைப் பயன்படுத்துகின்றன. பற்றவைப்பு எரிபொருள் (Lighter Fuel): இந்த வகை வெப்பமூட்டிகள் வினையூக்கி எரியூட்டும் கொள்கையைப் பயன்படுத்துகின்றன. இதில் பெட்ரோலிய நாஃப்தா எனப்படும் பற்றவைப்பு திரவம் பயன்படுத்தப்படுகிறது. ஒரு பிளாட்டினம் வினையூக்கி மூலம் குறைந்த வெப்பநிலையில் திரவம் எரிந்து தீப்பிழம்பின் அபாயம் இல்லாமல் வெப்பத்தை உருவாக்குகிறது. இதற்கு எரிபொருள் நிரப்பினால் மீண்டும் பயன்படுத்த முடியும். file:XGUO HandWarmer.jpg மின்கலன்(Battery): இவை மின்சாரத்தை பயன்படுத்தி வெப்பத்தை உருவாக்கும் சாதனங்கள். மின்கலனில் இருந்து மின்சாரத்தை எடுத்து மின் தடை வெப்பமூட்டும் சாதனங்கள் மூலம் வெப்பமாக மாற்றுகிறது. இவை பொதுவாக யுஎஸ்பி மூலம் சார்ஜ் செய்யக்கூடியவை பல முறை பயன்படுத்த முடியும். File:CharcoalHandWarmer.jpg கரி(Charcoal): இந்த வகை வெப்பமூட்டிகள் ஒரு சிறப்புப் பெட்டியில் கரிக்குச்சிகளை மெதுவாக எரிப்பதன் மூலம் வெப்பத்தை உற்பத்தி செய்கின்றன. கரி ஆக்சிஜனுடன் வினையாற்றி கரியமில வாயுவினை உருவாக்கி வெப்பத்தை வெளியிடுகிறது. இவை பொதுவாக நீண்ட நேரத்திற்கு வெப்பத்தை அளிக்கின்றன ஆனால் பற்றவைப்புக்கு ஒரு தீ மூலம் தேவைப்படுகிறது. File:Hand_warmer.jpg அதிசெறிவூட்டப்பட்ட கரைசல் (படிகமயமாக்கல் வகை): இவை மீண்டும் பயன்படுத்தக்கூடிய வெப்பமூட்டிகள் ஆகும். சோடியம் அசிடேட் போன்ற ஒரு வேதிப்பொருள் நீரில் கரைக்கப்பட்டு அதீத செறிவூட்டப்பட்ட கரைசலாக இருக்கும். உள்ளே உள்ள ஒரு சிறிய உலோகத் தகட்டை வளைக்கும்போது அது படிகமயமாக்கலைத் தூண்டி மறைந்திருக்கும் வெப்பத்தை வெளியிடுகிறது. வெந்நீரில் வைப்பதன் மூலம் இதை மீண்டும் சார்ஜ் செய்யலாம். File:Handwarmers.JPG இரும்பு ஒடுக்க-ஏற்ற வேதிவினைகள்: இந்த வகை வெப்பமூட்டிகள் ஒரு முறை மட்டுமே பயன்படுத்தக்கூடியவை. இதில் இரும்புத்தூள் செயல்படுத்தப்பட்ட கரி உப்பு மற்றும் நீர் தாங்கிய வெர்மிகுலைட் போன்ற பொருட்கள் இருக்கும். இவை காற்றுடன் வெளிப்படும்போது இரும்பு ஆக்சிஜனேற்றமடைந்து (துருப்பிடித்து) வெப்பம் விடு வினை. இந்த வெப்பம் பல மணி நேரம் நீடிக்கும். இந்த சாதனங்கள் வெப்பம் தேவைப்படும் சூழல்களில், குறிப்பாக குளிரான இடங்களில், கைகளைப் பாதுகாக்க பயன்படுகின்றன. ஒவ்வொரு வகைக்கும் தனித்தன்மை மற்றும் பயன்பாட்டு முறைகள் உள்ளன. சில வகைகள் மீண்டும் பயன்படுத்தக்கூடியவை, சில வகைகள் ஒரே முறைக்கு மட்டுமே பொருந்தும். பாதுகாப்பு வழிமுறைகள் பின்பற்றப்பட வேண்டும். வெப்பம் அதிகமாக இருக்கும் போது குழந்தைகள் மற்றும் சிறியவர்கள் தொடர்பில் வராமல் இருக்க வேண்டும்.
கேள்வி: கை வெப்பமூட்டி - வரலாறு பற்றி தகவல் சொல்.
பதில்: கைகளுக்கான, கால்களுக்கான வெப்பமூட்டிக்கு முதலில் 1891 ஆம் ஆண்டில் அமெரிக்காவின் ஜொனாதன் டி எல்லிஸ் என்பவர் காப்புரிமை பெற்றார். ஆனால், அது தயாரிக்கப்பட்டதற்கான சான்றுகள் இல்லை. ஜப்பானிய கண்டுபிடிப்பாளர் நீச்சி மட்டோபா என்பவரால் முதல் வணிக ரீதியான வெப்பமூட்டி உருவாக்கப்பட்டது. அவர் பிளாட்டினம் வினையூக்கம் மூலம் வெப்பத்தை உற்பத்தி செய்யும் ஆக்சிஜனேற்ற வினையின் கொள்கையைப் பயன்படுத்தி 1923 ஆம் ஆண்டில் ஹாகுகின்-கைரோ என்ற சாதனத்தை தயாரித்தார். இதன் நவீன வடிவங்கள் இன்றும் ஜப்பானில் தயாரிக்கப்படுகின்றன.